[{"text_idx": "#000002", "text": "Peeter Ulase 1979.a. teostatud graafilise lehe pealkirjas va\u0308ljenduv aru\u0308tmia sobib kenasti u\u0308hisnimetajaks na\u0308itusele, kus peale tema teose on esindatud ka Villu Jaanisoo ja Maria Metsalu omad. Nende teoste emotsioonikandjad on silmatorkavalt erinevad, emotsioon ise \u2013 kunstnike ja muutuva aja vo\u0303imekuse piires \u2013 u\u0308llatavalt sarnane."}, {"text_idx": "#000003", "text": "Peeter Ulase virtuoosselt teostatud pehmelaki tehnikas graafilise lehe kolmas to\u0303mmis kannab lihtsat pealkirja \u201cLainetus\u201d, teine Kunstihoone kogus olev eksemplar on arvult ku\u0308mnes ja nimetatud \u201cLaineks parketil\u201d. Pildilt vaataja suunas hoogsalt lahti rulluv laine koondub hirmunud naisena\u0308gu meenutavale kujundile, mis ho\u0303ljub u\u0308hendustest lahti rappunud parketi kohal. Irratsionaalne ja ometi viimse detailini korrastatud, kannab see to\u0308o\u0308 enneko\u0303ike tegija jo\u0303ulist ja kordumatut isikupa\u0308ra, mis on metsikult va\u0308ljendusrikas. Suurepa\u0308rase joonistaja ja graafikuna to\u0303i Ulas oma loomingusse mo\u0303lemad \u2013 nii looduse vo\u0303imsa iseolemise kui kunstniku to\u0303lgendava mo\u0303tte. U\u0308htaegu teraselt na\u0308gevana ja tabavalt u\u0308ldistavana puistas ta ka formaalseimaid kunstilisi kordusi ja ru\u0308tme sisaldavasse teosesse u\u0308rgjo\u0303udu. Kas annab selle va\u0308hem ajama\u0308rke kui autori isepa\u0308ist annet kandva to\u0308o\u0308 so\u0303numit rekontekstualiseerida?"}, {"text_idx": "#000004", "text": "Annab ikka, kui liikuda va\u0308ga olulistest va\u0308ljendusvahenditest ja kujutamise meediumist \u2013 paberist ja sellele graveeritud kujunditest Ulasel, loendamatutest neoonvalgustorudest ehituvast metsainstallatsioonist Jaanisool ja veebi vabavara mitmekordselt to\u0308o\u0308delnud maastikest Metsalul ko\u0303iki kolme inspireeriva eheda aistingu juurde. Selle kauge tekitaja on ko\u0303igile kolmele u\u0308hine ja\u0308lg looduselamusest. Inimesest ja kunstnikust suurem mitte kokkuleppeliselt, vaid pa\u0308riselt. Va\u0308ljendugu see siis u\u0308rgstiihia kultuurist u\u0308leso\u0308o\u0308stus, selle stiihia taasloomises kultuuri ja\u0308a\u0308kidest, praktiliselt eimillestki, vo\u0303i inimtu\u0308hjades arvutima\u0308ngudest inspireeritud maastikes, mille kohal ho\u0303ljub ma\u0308ngija u\u0308lesko\u0308etud elluja\u0308a\u0308mise instinkt."}, {"text_idx": "#000005", "text": "Midagi muutub po\u0308o\u0308rdumatult, midagi pu\u0308sib visalt, siinkohal \u2013 tsiteerin kontekstivabalt \u2013 \u201cAistingu ja argumendi so\u0303jas ja\u0308a\u0308b pa\u0308rast visuaalset po\u0308o\u0308ret peale aisting... \u201d Mihkel Kunnus."}]